Σπαγγέτι με κολοκυθάκια και προβολόνε: Spaghetti alla Nerano
Με απίθανα κρεμώδη σάλτσα από το διάσημο και ΠΟΠ τυρί Proνolone del Μonaco που λιώνει υπέροχα.
220 γρ. σπαγγέτι, 500 γρ. κολοκύθια, κομμένα σε πολύ λεπτές φέτες (προτιμότερο με το μαντολίνο), 130 γρ. προβολόνε τριμμένο *, 20-25 φύλλα πλατύφυλλου βασιλικού, ψιλοκομμένα, 1 σκελίδα σκόρδο, κοπανισμένη, 30 ml ελαιόλαδο + επιπλέον για το τηγάνισμα, αλάτι, φρεσκοτριμμένο πιπέρι
Σε βαθύ τηγάνι ρίχνουμε τόσο λάδι ώστε να καλύψει το 1/3 του σκεύους και το ζεσταίνουμε σε δυνατή φωτιά.Τηγανίζουμε τα κολοκύθια για 1-2 λεπτά, μέχρι να μαλακώσουν και να ροδίσουν. Τα βγάζουμε με τρυπητή κουτάλα και τα αφήνουμε να στραγγίξουν σε χαρτί κουζίνας.Σε άφθονο νερό που κοχλάζει βράζουμε τα ζυμαρικά 2 λεπτά λιγότερο από όσο αναγράφεται στη συσκευασία. Κρατάμε στην άκρη 100 ml από το νερό τους.Παράλληλα σε φαρδιά κατσαρόλα ζεσταίνουμε τα 30 ml ελαιόλαδο και σοτάρουμε το σκόρδο για 1 λεπτό, μέχρι να αρωματίσει το λάδι.Το αφαιρούμε και προσθέτουμε τα τηγανητά κολοκυθάκια, αλατοπίπερο και τον βασιλικό.Με πιρούνα μεταφέρουμε τα ζυμαρικά στην κατσαρόλα με τα κολοκυθάκια μαζί με το λίγο νερό που θα τραβήξουν μαζί τους.Ρίχνουμε και το νερό που κρατήσαμε, σκορπίζουμε το τυρί και ανακατεύουμε, μέχρι να λιώσει το τυρί και να σχηματιστεί μια κρεμώδης σάλτσα.
Ζυμαρικά,Κολοκύθα,Τυρί,Χορτοφαγικά